07.05.2025

Mættir eru Eyþór Gíslason, Friðrika Ásmundsdóttir, Gunnar Halldórsson, Hrafnhildur Guðmundsdóttir og Ólafur Axel Björnsson

1. Eyþór setti fundinn og byrjaði á að tala um endurnýjun á klæðningu fyrir félagsheimilið, það gengur mjög hægt og lítið farið af stað. Hestamannafélagið fékk greiddan fyrri hluta framkvæmdastyrksins um mitt síðastliðið sumar, seinni hlutinn átti að greiðast fyrir áramótin, en þar sem verkið var ekki komið í gang kom sú greiðsla ekki. Eyþór hefur fengið það staðfest hjá Borgarbyggð að styrkurinn liggi inni og verði greiddur út þegar verkið er komið í gang.

2. Reiðhallarballið fór mjög vel fram það þurfti aldrei að kalla til lögreglu og allt til fyrirmyndar, seldir miðar voru rúmlega 400 sem er mun færra en 2024 ekki hafa allir reikningar borist vegna ballsins og því ekki með góðu móti hægt að sjá hver útkoman verður.

3. Vesturlandssýning fór vel fram og vel sótt, hagnaður rúmlega 600 þús fyrir hestamannafélagið

4. Kynbótabraut, byrjað að koma með efni og á að klárast í næstu viku að lengja brautina, framkvæmdir ganga vel að sögn Eyþórs.

5. Kerruplan, miklar umræður fóru fram um kerruplanið og tilkynningu sem sett var á heimasíðu og á Facebooksíðu félagsins. Menn voru ekki sammála orðalagi og framsetningu tilkynningarinnar. Hrafnhildur viðurkenndi að orðalag hefði gjarnan mátt vera öðruvísi en á síðasta stjórnarfundi sem haldinn var 9 apríl síðastliðinn hefði verið ritað í fundargerð að tæma þyrfti kerruplan fyrir FM og tilkynning þess efnis myndi birtast fljótlega á heimasíðu félagsins. Á heimasíðu sveitarfélagsins sem og á vef stjórnartíðinda er hægt að finna samþykkt nr 940 rituð 24 Október 2012 þar er hægt að lesa í lið 3 að Hestakerrur og önnur farartæki skulu vera skráð og notkunarhæf og geymd á þar til gerðum og merktum stæðum, í lið 11 er tekið fram að eftirlit með framkvæmd hefur heilbrigðisnefnd Vesturlands.

Eyþór vill láta eftirfarandi bókun koma fram „Ég vill hvetja félagsmenn til að aðstoða okkur við að hafa snirtilegt á kerruplaninu okkar. Ef farið verður í að fjarlægja eigur á kostnað eigenda er ég ekki sammála því. Ég veit við getum gert þetta saman í góðu og hjálpast að við að hafa snirtilegt á planinu okkar“

6. Gunnar talaði um að það vantaði uppstillingarnefnd fyrir næsta aðalfund.

7. Eyþór kom með hugmynd um að halda stefnumótunarfund á komandi haustdögum sem myndi byggjast á hópavinnu og fá frá félagsmönnum athugasemdir um það sem betur mætti fara og um framtíðarsýn félagsins, eins var rætt um hvort þörf væri á að hafa starfsmann á vegum félagsins eins og tíðkast hjá öðrum stærri hestamannafélögum landsins.

8. Hrafnhildur óskaði eftir meiri upplýsingum um Abler, sérstaklega fyrir þá sem starfa í nefndum á vegum félagsins það er ekki hægt að setja inn viðburði eða skila inn skýrslum nema vera með séraðgang sem einungis formaður félagsins getur veitt eða Bjarney hjá UMSB

Fundi slitið

Næsti fundur 11 júní 2025